ROZHODNUTIE KOMISIE
z 19. januára 2005
v konaní podľa článku 81 Zmluvy o založení ES a článku 53 ods. 1 Zmluvy o EHP
(Prípad COMP/C.2/37.214 - spoločný predaj mediálnych práv nemeckej Bundesligy)
[oznámené pod číslom K(2005) 78]
(Iba nemecký text je autentický)
(Text s významom pre EHP)
(2005/396/ES)
Rozhodnutie sa týka nemeckého Liga-Fuβballverbands e.V. (ligového zväzu). Predmetom konania je centrálne poskytnutie práv na využívanie mediálnych práv na spolkové ligové zápasy mužstiev futbalovej spolkovej ligy a druhej futbalovej spolkovej ligy (Bundesliga a 2. Bundesliga). Komisia v predbežnom hodnotení zistila, že výhradné udelenie práva vysielania prostredníctvom ligového zväzu by mohlo obmedziť hospodársku súťaž medzi klubmi a kapitálovými spoločnosťami futbalovej spolkovej ligy a druhej futbalovej spolkovej ligy podľa článku 81 Zmluvy o založení ES.
Po predbežnom posúdení Komisie a bez došetrenia skutkového stavu sa zdá, že sa plní prísľub ligového zväzu o hospodárskej súťaži medzi ligou a klubmi, ktorá sa týka predaja práv Bundeslige a 2. Bundeslige, a že prísľuby ligového zväzu umožnia klubom tvoriť nové ponuky klubového charakteru. Záväzky zužujú rozsah a trvanie budúcich zmlúv o využívaní a predpokladajú transparentný a nediskriminujúci uplatňovací postup. Uľahčujú prístup k obsahom pre prevádzkovateľov v oblasti televízie, rádia, ako aj nových médií, zabezpečujú sprístupnenie väčšieho množstva práv na trhu, prispievajú k inovácii a oslabujú tendencie ku koncentrácii na mediálnych trhoch.
Komisia napriek tomu dospela k názoru, že vzhľadom na prísľuby záväzkov ligového zväzu v nadväznosti na predbežné vyhodnotenie a pripomienky zúčastnených tretích strán nevzniká žiadny podnet k činnosti v zmysle článku 9 ods. 1 nariadenia Rady (ES) č. 1/2003 (1). Záväzky sú pre ligový zväz záväzné do 30. júna 2009.
Poradný výbor pre otázky kartelu a monopolu vyjadril 6. decembra 2004 pozitívne stanovisko.